**Ādažu novada pašvaldības domes**

**21.06.2023. Finanšu komitejai**

Ādažos, Ādažu novadā

**INFORMATĪVS ZIŅOJUMS**

**“Par projekta “Pastaigu celiņa izveide gar Gaujas-Baltezera kanālu” aptaujas rezultātiem un iedzīvotāju ierosinājumiem”**

2023. gada 27. aprīlī tika organizēta tikšanās ar Ādažu novada pašvaldības iedzīvotājiem, kuras laikā tika skaidrots projekta mērķis, kā arī sniegtas atbildes uz iedzīvotāju jautājumiem. Tikšanās rezultātā tika nolemts izveidot elektronisku aptauju, kurā iedzīvotāji paustu savu viedokli par Projekta īstenošanu. Laika posmā no 2023. gada 25. maija līdz 8. jūnija plkst. 12:00 platformā lemejs.lv tika izvietota aptauja.

Aptaujas rezultāti

Kopējais respondentu skaits aptaujā bija 342, respondentu skaits katrā jautājumā variēja, jo aptaujas laikā bija iespēja atbildēt atsevišķi uz katru jautājumu.

**2.Vai atbalstāt projekta “Pastaigu celiņa izveide gar Gaujas-Baltezera kanālu” piedāvātā risinājuma īstenošanu.**

86% procenti respondentu norādīja, ka atbalsta projekta īstenošanu, 7% neatbalsta un 7% nebija atbildējuši uz šo jautājumu.

# No respondentiem, kuri aptaujā norādīja, ka deklarēti Alderu ciemā, 81 % norādīja, ka atbalsta projekta īstenošanu, 13% neatbalsta, 6% neatbildēja uz jautājumu, savukārt no faktiski deklarētajiem Alderu ciema iedzīvotājiem to, ka viņi atbalsta projektu, norādīja 86% respondentu, 10% neatbalsta, savukārt 4% neatbildēja uz jautājumu.

# Sadalījumā pa ciemiem, lielākoties visos ciemos puse un vairāk respondentu norādīja, ka atbalsta projekta īstenošanu.

# 3. Kādam nolūkam Jūs izmantotu plānoto pastaigu celiņu gar Gaujas-Baltezera kanālu?

# Respondenti norādīja, ka pastaigu celiņu izmantos pastaigām, fiziskām aktivitātēm (81%; 251 respondenti), kā arī Gaujas-Baltezera kanāla, kā apskates objekta, vēsturiskā industriālā mantojuma apskatīšanai (39%; 119 respondenti), 30% jeb 92 respondenti norādīja, ka celiņu izmantos lai nokļūtu pie Mazā Baltezera, savukārt 26% jeb 80 respondenti norādīja, ka celiņu izmantos, lai nokļūtu Ādažos, 6% jeb 20 respondenti norādīja, ka neatbalsta celiņa izveidi.

# Ņemot vērā respondentu atbildes, kuri norādīja, ka ir deklarējušies Alderu ciemā, 79% jeb 67 respondenti celiņu izmantos pastaigām, fiziskām aktivitātēm, 49% jeb 42 respondenti celiņu izmantos, lai nokļūtu Ādažos, 45% jeb 38 respondenti norādīja, ka bērns-i celiņu izmantos, lai nokļūšanai uz skolu, Ādažiem, 39% jeb 33 respondenti norādīja, ka celiņu izmantos Gaujas-Baltezera kanāla, kā apskates objekta, vēsturiskā industriālā mantojuma apskatīšanai, 13% jeb 11 respondenti norādīja, ka neatbalsta celiņa izveidi.

# 4. Kā nākotnē saredzat celiņa attīstību, kādus labiekārtojuma elementus nākotnē vēlētos redzēt?

# Atbildot uz jautājumu par to, kādus labiekārtojuma elementus respondenti nākotnē vēlētos redzēt, visbiežākā atbilde bija celiņa turpinājums uz Ādažu centra pusi (72%; 238 respondenti), apgaismojums (67%; 221 respondenti), soliņi (64%; 210 respondenti), tiltiņš pāri kanālam (59%; 194 respondenti), atkritumu urnas (59%; 194 respondenti) un celiņa turpinājums uz Garkalnes pusi (40%; 131 respondents).

Saņemtie jautājumi un ierosinājumi

|  |  |
| --- | --- |
| **Ierosinājums** | **Atbilde/skaidrojums** |
| Izskatīt iespēju pagarināt pastaigu ceļu no Zušu ielas ne tikai līdz Podnieku ielas tiltam, bet pat līdz ciematam Strautkalnu ielā pie Gaujas ar pieslēgumu pie Daugavas ielas | Šī projekta ietvaros nav iespēja celiņu pagarināt, bet nākotnē attīstot un plānojot gājēju infrastruktūru Ādažu novadā, šis ierosinājums tiks izvērtēts. |
| Iespējamā būvapjoma maiņu vietās, kur celiņš iet ciešā privātu zemesgabalu tuvumā (seguma un apjoma maiņa no grantēta 1.8 m platumā uz šķeldas materiāla taku 1m platumā). | Projekta ietvaros plānots izveidot pēc iespējas vienveidīgāku infrastruktūru, lai nodrošinātu tās ērtumu visā garumā. Bet būvprojekta izstrādes laikā tiks veikta teritorijas izpēte un rasti piemērotākie risinājumi. |
| Pastaigu ceļu papildus aprīkot ar informatīvajām zīmēm. | Projekta ietvaros nav plānota informatīvo zīmju izvietošana, bet šo jautājumu varētu apspriest ar PA “Carnikavas Komunālserviss” pēc celiņa pabeigšanas. |
| Gājēju tiltiņa izveide uz veco slūžu pamatiem, kas, manuprāt,būtu populārāks par plānoto celiņu kopumā. | Ņemot vērā slūžu konstrukcijas esošo stāvokli un potenciālo ilgmūžību, uz tās pamatiem nebūtu droši veidot pastāvīgu konstrukciju gājēju plūsmas nodrošināsanai. Bet, ņemot vērā izrādīto iedzīvotāju interesi par tiltiņa izbūvi pār kanālu, šie ierosinājumi tiks ņemti vērā domājot par novada tālāko attīstību. |
| Lūdzu pamatot, kā Alderu iedzīvotāji mainīs mobilitātes paradumus,kā mainīsies cilvēku plūsma un kādu konkrēti pienesumu tas dos Alderu iedzīvotājiem. | Celiņš tiktu izmantots kā ērts savienojums Alderu ciemam ar Ādažu centru, kur pieejami ikdienā nepieciešami pakalpojumi, izglītības iestādes u.tml.Tā kā šobrīd nav ērta piekļuve no Alderiem uz Ādažiem, tiek dota priekšroka automašīnai, bet, ja tiktu izveidota taciņa, kas nodrošina mazākaizsargāto satiksmes dalībnieku drošību, daļa iedzīvotāju nomainītu automašīnu pret velosipēdu vai iešanu ar kājām. Ādažu novada pašvaldības izveidotajā aptaujā, kura norisinājās no 2023.gada 25.maija līdz 8.jūnijam 79% respondenti, kuri atzīmēja, ka ir deklarēti Alderu ciemā, norādīja, ka pastaigu celiņu izmantos pastaigām, fiziskām aktivitātēm, 49% respondentu norādīja, ka celiņu izmantos nokļūšanai Ādažos, 45% norādīja, ka bērns celiņu izmantos, lai nokļūtu uz skolu, Ādažiem, 39% norādīja, ka celiņu izmantos Gaujas - Baltezera kanāla, kā apskates objekta, vēsturiskā industriālā mantojuma apskatīšani, savukārt 35% norādīja, ka celiņu izmantos, lai nokļūtu pie Mazā Baltezera. |

|  |  |
| --- | --- |
| Attīstības un projektu nodaļasVecākā eksperte | Annija Dukāte |
| Attīstības un projektu nodaļasTehniskā projektu vadītāja  | Iluta Plikgalve |